အမေရီဂို ဗက်(စ)ပုချီ

အမေရီဂို ဗက်(စ်)ပုချီ (၁၄၅၄−၁၅၁၂) သည် အီတလီလူမျိုး ပင်လယ်ရေကြောင်းကျွမ်းကျင်သူ၊ နယ်မြေသစ် စူးစမ်းရှာဖွေသူ၊ မြေပုံပညာရှင် ဖြစ်သည်။ 'ဘရာဇီး နှင့် အနောက်အိန္ဒိယကျွန်းစုတို့သည် အာရှတိုက်၏ အရှေ့ဘက်စွန်း နယ်မြေများ ဖြစ်သည်' ဟူသော ကိုလံဘတ်၏ အယူအဆ မမှန်ကန်ကြောင်း၊ သီးခြားကုန်းမြေ၊ တိုက်ကြီးတစ်ခုဖြစ်ကြောင်း သက်သေပြနိုင်ခဲ့သူလည်း ဖြစ်သည်။ ကမ္ဘာသစ်ဟု ညွှန်းဆိုလေ့ရှိသော အဆိုပါ တိုက်ကြီးသည် သူ့ကိုအကြောင်းပြု၍ အမေရိကဟုတွင်သည်။